**Ministru kabineta rīkojuma “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 55.0 versija)” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta (turpmāk - MK) rīkojuma projektu “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 55.0 versija)” (turpmāk – Rīkojuma projekts) tiek apstiprināts un iekļauts iekļauts informācijas un komunikācijas tehnoloģiju (turpmāk – IKT) mērķarhitektūrā Zemkopības ministrijas (turpmāk – ZM) projekta “Zemkopības ministrijas un tās padotībā esošo iestāžu informācijas un komunikācijas tehnoloģiju attīstība (2.kārta)” (turpmāk – Projekts), apraksts. Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) MK 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” 4. punkts un 13.2. apakšpunkts.2) MK 2020. gada 15. jūlija rīkojuma Nr. 374 “Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam” 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Rīkojuma projektu tiek apstiprināts un iekļauts IKT mērķarhitektūras 55.0 versijā ZM Projekta apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 10 darbības procesus, elektronizējot 3 pakalpojumus, izveidojot 2 koplietošanas funkcionalitātes zemkopības nozares centralizētās platformas pilnveidošanas ietvaros, kā arī atverot 7 datu kopas.Projekts ir tiešs projekta ZM un tās pakļautībā esošo iestāžu informācijas un komunikācijas tehnoloģiju attīstība 1. kārta turpinājums un tas vērsts uz zemkopības nozares iestāžu darbības efektivitātes palielināšanu.Projektam ir izvirzīti šādi mērķi:1. Vienotas risku analīzes un pārvaldības sistēmas ieviešana zemkopības nozarē, izveidojot vienotu informācijas tehnoloģiju risinājumu zemkopības nozares klientu risku reitinga uzturēšanai, risku analīzei un to mazināšanas procesu plānošanai.
2. Zemkopības nozares elektronisko pakalpojumu attīstība. Pakalpojumu nodrošināšanas procesu pilnveide un jaunu pieprasītu pakalpojumu elektronizēšana (jauni e-pakalpojumi).
3. Zemkopības nozares datu semantiskās savietojamības uzlabošana. Plašāks pielietojums nozares datu atkalizmantošanai. Darbinieku patērētā laika samazināšana, elektronizējot starpiestāžu datu apmaiņu un nozares politikas datu apkopošanas un analīzes procesus.

Projekta ietvaros zemkopības nozarē tiks ieviesta vienota risku analīzes un pārvaldības sistēma. Tiks uzlaboti zemkopības nozares informācijas tehnoloģiju risinājumi datu semantiskajai savietojamībai, ieviešot vienotus klasifikatorus nozares pamatdarbības informācijas sistēmās un nodrošinot plašākas pielietojumu datu atkalizmantošanas iespējas. Projektā tiks elektronizēti 3 pakalpojumi un pilnveidoti 10 nozares (t.sk. starpnozaru) darbības procesi. Zemkopības nozares koplietošanas IKT platforma tiks papildināta ar 2 koplietošanas funkcionalitātēm. Tiks izveidots zemkopības nozares datu iesniegšanas, apkopošanas un analīzes risinājums (nozares pārvaldības, statistikas un Eiropas Savienības vajadzībām).Projekts tiks īstenots 24 mēnešu laikā. |
| 3. | Projekta izstrādē iesaistītās institūcijas un publiskas personas kapitālsabiedrības |  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ZM projektā paredzētās aktivitātes ir vērstas uz zemkopības nozares iestāžu darbības efektivitātes paaugstināšanu.Netiešā veidā var tikt ietekmēta jebkura sabiedrības mērķgrupa, kura saņem pakalpojumus no zemkopības nozares iestādēm. |
| 2. | Tiesiskā regulējuma ietekme uz tautsaimniecību un administratīvo slogu | ZM projekta ietvaros tiks elektronizēti 3 zemkopības iestāžu pakalpojumi. Tiek prognozēts, ka sniegto e-pakalpojumu īpatsvars palielināsies par 3.5% sešu gadu laikā, sasniedzot 52.5%, kas pozitīvi ietekmēs administratīvā sloga samazinājumu par 4 milj. *euro* projekta pārskata perioda ietvaros, t.i. līdz 2030.gadam. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads  | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.ga-dam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 589 333 | 0 | 0 | 1 110 667 | 0 |
| * 1. valsts pamatbu-džets, tai skaitā ieņēmumi no maksas pakalpojumiem un citi pašu ieņēmumi
 | 0 | 0 | 589 333 | 0 | 0 | 1 110 667 | 0 |
| 2. Budžeta izdevumi | 0 | 0 | 693 333 | 0 | 0 | 1 306 667 | 42 000 |
| 2.1. valsts pamatbudžets | 0 | 0 | 693 333 | 0 | 0 | 1 306 667 | 42 000 |
| 3. Finansiālā ietekme | 0 | 0 | -104 000 | 0 |  0 | -196 000 | -42 000 |
| 3.1. valsts pamatbudžets | 0 | 0 | -104 000 | 0 |  0 | -196 000 | -42 000 |
| 4. Finanšu līdzekļi papildu izdevumu finansēšanai (kompen-sējošu izdevumu samazinā-jumu norāda ar "+" zīmi) |  0 |  0 |  0 | 0 |  0 |  0 |  0 |
| 5. Precizēta finansiālā ietekme | 0 | 0 | -104 000 | 0 | 0 | -196 000 | -42 000 |
| 5.1. valsts pamatbu-džets | 0 | 0  | -104 000 | 0 | 0 | -196 000 | -42 000 |
| 6. Detalizēts ieņēmumu un izdevumu aprēķins (ja nepiecie-šams, detalizētu ieņēmumu un izdevumu aprēķinu var pievienot anotācijas pielikumā) | Projekts tiks līdzfinansēts no Eiropas Reģionālās attīstības fonda (turpmāk - ERAF) līdzekļiem un tā kopējais finansējuma apjoms (kopējās attiecināmās izmaksas) plānots 2 000 000 *euro* apmērā, tai skaitā ERAF finansējums 1 700 000 *euro* un valsts budžeta finansējums 300 000 *euro.* Lai nodrošinātu ilgtspējīgu projekta ietvaros sagatavoto risinājumu darbību pēc projekta termiņa beigām, sākot ar 2023. gadu, līdz 2025. gadam ir plānojamas IKT risinājumu uzturēšanas izmaksas. Plānotās projekta laikā radīto jauno informācijas sistēmu uzturēšanas (turpmākās sistēmu darbināšanas) izmaksas ir 84 000 *euro* gadā. Izvērtējot ZM un padotības iestāžu iespējas nodrošināt projekta rezultātu uzturēšanu, noteikts, ka 42 000 *euro* gadā tiks segti no ZM budžeta programmas 97.00.00 “Nozaru vadība un politikas plānošana”, bet 42 000 *euro* gadā ir nepieciešamais papildus finansējums.

|  |  |  |  |  |
| --- | --- | --- | --- | --- |
| Nepieciešamās IKT risinājuma uzturēšanas izmaksas | 2023, *euro* | 2024, *euro* | 2025, *euro* | KOPĀ, *euro* |
| *ZM koplietošanas risinājumi:*• *Vienots Zemkopības nozares klientu risku analīzes un pārvaldības risinājums* *• Zemkopības nozares datu analīzes risinājums* | 75 000 | 75 000 | 75 000 | 225 000 |
| *Lauksaimniecības datu centra Bioloģiskās lauksaimniecības reģistrs* | 9 000 | 9 000 | 9 000 | 27 000 |

Uzturēšanas izmaksas pa pozīcijām iedalās:*ZM koplietošanas risinājumi*1. IKT infrastruktūras uzturēšanas gada izmaksas, kas ietver datu centra izmaksas un serveru tehnikas nolietojuma izmaksas, kā arī iespējamo tehnisko bojājumu novēršanu – 7 500 *euro*.
2. Programmatūras licences, atjauninājumi, drošības labojumi, sistēmas problēmu, kļūdu novēršanas un profilaktiskās uzturēšanas pakalpojumi (30 cilvēkstundas mēnesī), kā arī izmaiņu pieprasījumi – pielāgojumi (90 cilvēkstundas mēnesī), kopā 120 cilvēkstundas mēnesī jeb 15 cilvēkdienas mēnesī, gadā – 180 cilvēkdienas (15 cilvēkdienas mēnesī x 12 mēneši). Pieņemot vienas cilvēkdienas likmi 375 *euro*, ieskaitot pievienotās vērtības nodokli, x 180 cilvēkdienas, kas gadā veido 67 500 *euro*.

*Lauksaimniecības datu centra Bioloģiskās lauksaimniecības reģistrs*1. IKT infrastruktūras uzturēšanas gada izmaksas, kas ietver datu centra izmaksas un serveru tehnikas nolietojuma izmaksas, kā arī iespējamo tehnisko bojājumu novēršanu – 1 125 *euro*.
2. Programmatūras licences, atjauninājumi, drošības labojumi, sistēmas problēmu, kļūdu novēršanas un profilaktiskās uzturēšanas pakalpojumi (4 cilvēkstundas mēnesī), kā arī izmaiņu pieprasījumi – pielāgojumi (10 cilvēkstundas mēnesī), kopā 14 cilvēkstundas mēnesī jeb 1,75 cilvēkdienas mēnesī, gadā – 21 cilvēkdiena (1,75 cilvēkdienas mēnesī x 12 mēneši). Pieņemot vienas cilvēkdienas likmi 375 *euro*, ieskaitot pievienotās vērtības nodokli, x 21 cilvēkdiena, kas gadā veido 7 875 *euro*.

“Zemkopības ministrijas un tās padotībā esošo iestāžu informācijas un komunikācijas tehnoloģiju attīstība 2.kārta” ir neatkarīgs ERAF projekts, kura ietvaros tiks izstrādātas jaunas informācijas sistēmas un risinājumi. Gadījumos, kad projekta laikā tiks pilnveidotas jau esošās informācijas sistēmas, to uzturēšanu ZM nodrošinās no jau plānotajiem līdzekļiem. Tomēr jauno izstrādāto informācijas sistēmu uzturēšana no ZM ERAF I kārtas projekta uzturēšanas izmaksām nebūtu korekta, tādēļ šiem risinājumiem nepieciešams savs uzturēšanas finansējums.Pēc projekta apstiprināšanas nepieciešamo finansējumu Zemkopības ministrija normatīvajos aktos noteiktajā kārtībā pieprasīs no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, paredzot to Zemkopības ministrijas budžeta apakšprogrammā 62.08.00. „Izdevumi Eiropas Reģionālās attīstības fonda (ERAF) projektu un pasākumu īstenošanai (2014–2020)”.Kopumā paredzēts, ka pēc projekta pilnīgas ieviešanas projekta sociālekonomiskie un finanšu ieguvumi, sākot ar 2023. gadu, sasniegs aptuveni **6 milj. *euro*** (diskontētā vērtība), ar ekonomisko neto pašreizējo vērtību **5 612 603 *euro***. Indikatīvais projekta ieguvumu un izmaksu attiecības koeficients ir **2.70**, ekonomiskā ienesīguma norma **20%**, kas liecina par Projekta pievienoto vērtību un īstenošanas lietderīgumu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms |
| 8. Cita informācija | Projekta īstenošanai nepieciešamais valsts budžeta līdzfinansējums ir 300 000 *euro*. Projekta uzturēšanai sākot ar 2023. gadu līdz 2025. gadam papildus nepieciešamās ikgadējās uzturēšanas izmaksas ir 42 000 *euro*, kas tiks pieprasītas normatīvajos aktos noteiktajā kārtībā papildus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Tā kā projekts attiecas uz valsts pārvaldes iestāžu (labklājības nozares) iekšējo IKT centralizāciju un attīstīšanu, tad sabiedrības iesaiste nav nepieciešama. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ZM un tās padotības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt. |
| 3. | Cita informācija | Nav |

Vides aizsardzības un reģionālās attīstības ministrs J.Pūce

Kalniņa 67026576

lelda.kalnina@varam.gov.lv

Leikums 67027065

toms.leikums@zm.gov.lv